પોતાનું બાળક આગળ વધે પ્રગતિ કરે, પોતાના ધ્યેય હાંસલ કરે એવી અપેક્ષા કયા માબાપને ન હોય? માત્ર બાળક નહીં, દરેક વ્યકિત જીવનમાં આગળ વધવા માગે છે. એ વાત જો પોતાની ક્ષમતાનો શ્રેષ્ઠ ઉપયોગ કરીને સારાં પરિણામો મેળવવા સુધી સીમિત હોય તો એ આવકારદાયક જ ગણાય, પરંતુ બીજાઓ કેમ આગળ નીકળી ગયા? મારે એમનાથી આગળ નીકળવું છે જેવા વિચારો તીવ્ર સ્પર્ધાત્મકતા સૂચવે છે, જે ઈર્ષા અને દેખાદેખીના પાયા પર ટકેલી હોય છે. ઘણી માતાઓ પ્રગતિનો કે સિદ્ધિનો સંકુચિત અર્થ કરીને સરખામણી, સ્પર્ધા અને ઈર્ષ્યા કરીને પોતે દુ:ખી થાય છે. બાળકને અને પરિવારનેય દુ:ખી કરે છે.